Girdiškės senosios kapinės

Girdiškės senosios kapinės – senosios, riboto laidojimo kapinės, esančios Šilalės rajono savivaldybėje, Bijotų seniūnijoje, Girdiškės kaime. Įsikūrusios viduryje gyvenvietės prie K. Andriukaičio gatvės, ties aikšte, 150 m į šiaurę nuo Švč. Mergelės Marijos Snieginės bažnyčios. Užima beveik apvalų 0,5814 ha plotą.Girdiškės senosios kapinės žemėlapyje maps.ltŠilalės rajono savivaldybės teritorijoje esančių kapinių sąrašas 18. Girdiškės kapinės  silale.lt Priešingoje pusėje nuo bažnyčios, prie D. Poškos gatvės (kelio ), plyti kiek didesnės veikiančios Girdiškės naujosios kapinės.
miniatiūra|220px|left|Tako priekyje stūkso lurdo grota

Senųjų kapinių viduryje dėmesį atkreipia dirbtinėje kalvelėje iš lauko riedulių sumūryta tradicinių formų lurdo grota, supama krūmokšnių ir kitų kapų. Ją pastatė Girdiškės klebonas Kazimieras Andriukaitis apie 1932-1934 m. Sakralinio statinio atsiradimo tikslo ir motyvo nepateikia nei archyvai, nei vietiniai gyventojai. Per Visų šventųjų šventę laikytasi tradicijos po šv. mišių iš bažnyčios per kapines eiti su procesija, giedoti giesmes ir sustoti prie grotos maldai už mirusiuosius. Ta proga mokiniai prie jos skaitydavo eilėraščius ir giedodavo giesmes. Taip pat prie grotos buvo užsukama ir per Snieginės atlaidus. Kitomis progomis dar buvo meldžiamasi už mirusias motinas.Veronika Lileikienė. XX a. Lurdo grotos Telšių vyskupijoje: kilmės ir apeiginės kultūros bruožai lituanistika.lt 198, 202, 204 p.

Kapinėse esama paminklinių antkapių, įrašytų į Kultūros vertybių registrą. Šiaurinėje dalyje stūkso išskirtinė kapinių koplytėlė. Ji 2,38 m aukščio, 140 x 101 cm dydžio, stačiakampio plano, dviejų tarpsnių, puošta medine smaile. Koplytėlėje anksčiau būta vertingų šv. Kazimiero ir šv. Roko skulptūrų, bet jos dingo XX a. pabaigoje. Jas pakeitė šventųjų atvaizdai.

Pietinėje dalyje, į dešinę nuo įėjimo tako, saugomas Lietuvos partizano Juozo Grabausko-Perkūno (1927–1952) kapas.Paminklai genocido aukoms ir rezistencijos dalyviams atminti Šilalės rajone. Girdiškės bažnytkaimis genocid.lt Kęstučio apygardos Aušrelės būrio kovotojas žuvo kaudamasis su MGB baudėjų grupe Bijotų apylinkėse. Pastatytas šiuolaikinis 0,9 m aukščio, juodo šlifuoto akmens paminklas šeimos kapavietėje su įrašu „Grabauskų šeima“. Akmuo pakeitė anksčiau stovėjusį paminklą. 

Netoli partizano kapo, įėjimo tako priešingoje pusėje stovi medinis koplytstulpis. Jį sudaro keturšonė į viršų platėjanti, su keturiomis įstiklintomis sienelėmis koplytėlė ant stulpo, puošta ornamentuotu kaltiniu kryžiumi. Viduje buvusi vertinga pietos su adoruojančiais angelais skulptūra dingo XX a. pabaigoje.

 Šaltiniai 

 Nuorodos 

 Sąrašas:Lietuvos lurdai

Kategorija:Šilalės rajono kapinės